ઘણો આનંદ આવ્યો આ લેખ વાંચીને. મારા મિત્ર નફીસ નાઇરોબી (સાચું નામ નફીસ અલી વાવેરાવાળા, જે બદલાઇને નફીસ નાઇરોબીવાલા થયું અને છેલ્લે નાઇરોબીથી કૅનેડા અને કૅલિફૉર્નિયા આવ્યા બાદ થઇ ગયું નફીસ નાઇરોબી)ની ભાષામાં "બૌ મજા આવી. અમારા જમાનામાં વાવેરા બણી કો'કનો તાર આવે તો પે'લાં ઘરમાં પોક મૂકતા. કારણ તારમાં 'કપડાં ઉતારીને વાંચજો'ના સમાચાર કે કો'ક બૌ બિમાર હોય ને તમે કયું તેમ 'કમ સૂન'ના સમાચાર હોય. પણ જ્યાં સુધી મોટી દુકાનના રમજાનભાઇ વાંચી ન સંભળાવે ત્યાં લગણ ઘરવાળાનું રોવાનું રોકાય નહિ." આ હતા નફીસ નાઇરોબી. મારી વાત કહું તો આપના મિત્રે ગાયેલું "ઓ બરષાકે પહેલે બાદલ' યાદ આવી ગયું. ધૂમકેતુસાહેબની તથા કવિગુરૂ રવીંદ્રનાથ ટાગોરની ગુજરાત-બંગાળની પોસ્ટઅૉફિસો યાદ આવી ગઇ. જેતપૂરની વાત કરી ત્યાં... ઓ હો! સાહેબ, આપ તો અમને એવી મુસાફરીએ મોકલી આપ્યા, "બૌ મજા આવી ગઇ."!